**Bilag 5: Naturvurdering tilknyttet ansøgning 211763,**

**”Gettrup”, Rørholtvej 59**

Der er beregnet ammoniakdeposition til følgende naturpunkter som indtastet i ansøgningen:

|  |  |  |  |  |  |  |
| --- | --- | --- | --- | --- | --- | --- |
|  |  | **Oversigt naturpunkter** | | | | |
| Naturpunkt nr. | Navngivning | Kategori | Ruhed | Merdeposition 8-års drift | Merdeposition nudrift | Totaldeposition |
| 1 | Kat 1 natur Overdrev | 1 | Bn | 0 | 0 | 0 |
| 2 | Kat 2 natur 1 hede | 2 | Mk | 0 | 0 | 0 |
| 3 | Kat natur 2 overdrev | 2 | Bn | 0 | 0 | 0 |
| 4 | Kat 3 1 mose V | 3 | Bn | 4,1 | 0 | 5,2 |
| 5 | Kat 3 2 mose V | 3 | Bn | 5,7 | 0 | 9,1 |
| 6 | Kat 3 3 overdrev S | 3 | Bn | 0,6 | 0 | 1 |
| 7 | Kat 3 4 mose N | 3 | Mk | 0,8 | 0 | 2,4 |

**Naturpunkt 1:**

Nærmeste kategori 1 natur er indtastet som naturpunkt 1. Naturpunktet er beliggende 7 km sydøst for husdyrbruget. Der er beregnet en totaldeposition på 0 kg NH3-N/år og der forventes ingen påvirkning af det pågældende naturområde.

Der er ikke beregnet kumulation fra andre husdyrbrug til naturpunktet, da der ikke er påvist en påvirkning.

**Naturpunkt 2:**

Naturpunkt 2 er et kategori 2 natur beskyttet hedeareal beliggende 4,9 km sydøst for husdyrbruget. Der er beregnet en totaldeposition på 0 kg NH3-N/år og der forventes ingen påvirkning af det pågældende naturområde.

**Naturpunkt 3:**

Naturpunkt 3 er et kategori 2 natur beskyttet overdrevsareal beliggende 5,5 km ø for husdyrbruget. Der er beregnet en totaldeposition på 0 kg NH3-N/år og der forventes ingen påvirkning af det pågældende naturområde.

**Naturpunkt 4.**

Naturpunkt 4 er et kategori 3 beskyttet moseareal beliggende umiddelbart vest for staldbygningerne. Der er i beregningerne indsat 2 naturpunkter for dette moseareal (naturpunkt 4-5). Mosen modtager i naturpunkt 4 en merdeposition fra 8-års driften på 4,1 kg NH3-N/år. Fra nudriften modtages der ikke en merdeposition.

Totalbelastningen i området er beregnet til 5,2 kg NH3-N/år. Baggrundsbelastningen i området er vurderet til at være 12 kg NH3-N/år. Den samlede belastning på naturområdet i punktet for beregning er således 17,2 kg NH3-N/år.

Mosearealet er senest besigtiget i forbindelse med en miljøgodkendelse i 2014. Mosen blev på daværende tidspunkt vurderet som havende en ringe naturtilstand, og det forventes ikke at tilstanden har ændret sig væsentligt.

Sammenholdt med den beregnede totaldeposition og de ændrede tålegrænseintervaller for naturtypen, vurderes det at tålegrænseintervallet for mosetypen ligger på 15-30 kg NH3-N/år, for moser med en ringe naturtilstand ligger tålegrænseintervallet på 22,5-30 kg NH3-N/år. Tålegrænseintervallet er således overholdt for mosen, selv hvis naturtilstanden skulle forbedre sig.

**Naturpunkt 5**

Naturpunkt 5 refererer til samme moseareal som naturpunkt 4, dog er beregningspunktet beliggende lidt mere nordligt, her er der beregnet en merdeposition fra 8-års driften på 5,7 kg NH3-N/år, og en totaldeposition på 9,1 kg NH3-N/år. Der er ingen merdeposition fra nudriften til ansøgt drift.

Sammenholdt med baggrundsbelastningen, giver det en samlet belastning i punktet på 21,1 kg NH3-N/år. Så ligesom for naturpunkt 4 vurderes det at tålegrænseintervallerne for denne naturtype overholdes, selv hvis naturtilstanden skulle forbedre sig.

Der er ikke foretaget beregninger af yderligere punkter tilknyttet mosearealet, da det må forventes at ammoniakdepositionen fra husdyrbruget er størst tættest på staldene.

**Naturpunkt 6**

Naturpunkt 6 er et overdrevsareal beliggende ca. 150 m syd for husdyrbruget. Overdrevsarealet modtager en merbelastning fra 8-års driften på 0,6 kg NH3-N/år. Det forventes på den baggrund at ændringen ikke kan føre til tilstandsændringer på det pågældende naturområde.

**Naturpunkt 7**

Naturpunkt 7 er beliggende ca. 160 m Nord for staldbygningerne. Der er beregnet en merdeposition til mosen fra 8-årsdriften på 0,8 kg NH3-N/år. Det vurderes på den baggrund at produktionsændringen ikke vil kunne føre til tilstandsændringer på mosen.

**Generelt**

Der er i ansøgningen ikke foretaget ammoniakberegninger til fjernere beliggende beskyttede naturtyper. Da det forudsættes at depositionen til disse vil lavere over afstand. Og det er således vurderet at produktionsændringen ikke vil føre til tilstandsændringer på fjernere beliggende naturtyper.